**ΣΧΕΔΙΑΓΡΑΜΜΑ ΟΜΗΡΙΚΗ ΕΠΟΧΗ (1100- 750 π.Χ.)**

|  |
| --- |
| Η ελληνική ιστορία **με τον μυκηναϊκό πολιτισμό έχει διανύσει την πρωτο-ιστορική περίοδό της. Ο μυκηναϊκός πολιτισμός καταρρέει περίπου το 1.100 π.Χ.** * 11ος - 9ος αιώνας π.Χ.: τα ελληνικά φύλα μετά από συνεχείς μετακινήσεις απέκτησαν τις μόνιμες εγκαταστάσεις τους στις δύο πλευρές του Αιγαίου.
* Η οργάνωση των ελληνικών φύλων σε πόλεις – κράτης και οι επαφές τους με άλλους λαούς επηρέασαν καθοριστικά τη δημιουργία του ελληνικού πολιτισμού.
* **Οι ιστορικές περίοδοι του ελληνικού κόσμου διακρίνεται στις κάτωθι περιόδους**:
* **Ομηρική Εποχή (1.100- 750 π.Χ.)**
* **Αρχαϊκή Εποχή (750 – 480 π.Χ.)**
* **Κλασική Εποχή (480 – 323 π.Χ.)**
 |

**Ομηρική Εποχή (1.100- 750 π.Χ.)**

* **Τα μυκηναϊκά κέντρα έχουν παρακμάσει και ακολουθεί μια περίοδος αναστατώσεων που διαρκεί περίπου τρεις αιώνες.**
* Τα ελληνικά φύλα μετακινούνται συνεχώς και μετά τη μόνιμη εγκατάστασή τους διαμορφώνονται οι προϋποθέσεις ανασυγκρότησής τους.
* Κύρια πηγή πληροφοριών για αυτή την περίοδο – εκτός από την αρχαιολογική έρευνα- είναι τα ομηρικά έπη.
* Η εποχή ονομάστηκε συμβατικά ως ομηρική εποχή, επειδή η κύρια πηγή πληροφοριών εκτός από την αρχαιολογική έρευνα είναι τα ομηρικά έπη.
* Η ιστορική περίοδος του 1.100- 750 π.Χ. έχει χαρακτηρισθεί και **ως ελληνικός μεσαίωνας ή σκοτεινοί χρόνοι, γιατί παλαιότερα τη θεωρούσαν εποχή παρακμής και οι γνώσεις μας για αυτήν ήταν περιορισμένες.**
* **Σήμερα η ιστορική έρευνα μιλάει πλέον για μια περίοδο ανασυγκρότησης και οργανωτικής δημιουργίας, στη διάρκεια της οποίας τέθηκαν τα θεμέλια του ελληνικού πολιτισμού.**